jkorsvik/nowiki_second_scrape_merged huggingface dataset:
Nucleus suprachiasmaticus

Nucleus suprachiasmaticus (SCN) eller kroppens biologiske klokke er en klynge nevroner som befinner seg i den frontale delen av hypothalamus, og har noe med søvn-våken-regulering å gjøre. Nucleus suprachiasmaticus sender cirkademisk informasjon til andre deler av hjernen.
Den biologiske klokka sørger for at alle de biologiske prosessene i kroppen vår følger samme rytme, som for eksempel søvn-våkenhet, temperaturregulering, matinntak, hormonregulering og så videre.Klokka styres av klokkegener som bygges opp og brytes ned i et bestemt tempo, og danner en indre rytme som justeres av ytre miljøfaktorer (zeitgebers), som for eksempel lys. På denne måten tilpasser vi oss det ytre miljøet vi lever i.Nucleus suprachiasmaticus kan ha sammenheng med det grusomme lidelsen klasehodepine. En norsk doktoravhandling hevder at, 
dersom klasehodepine har en sammenheng med den biologiske klokka, blir det et viktig spørsmål om det er klokka i seg selv som er forstyrret, eller om det er normale svingninger i klokka som medfører unormale responser andre steder i hjernen. En mulig sammenheng er at den indre klokka er i utakt med det ytre miljøet, såkalt circadian desynkronisering. Et enkelt eksempel på en slik mismatch er jet lag. Ved Nordlandssykehuset har vi gjort flere studier på periodisitet, søvn og kronobiologi ved klasehodepine.


== Referanser ==
Federal Medical Center, Devens

Federal Medical Center, Devens er et fengsel i Worcester County i den amerikanske delstaten Massachusetts, drevet av den føderale etaten Bureau of Prisons. Fengselet huser innsatte som behøver spesialisert eller langvarig medisinsk eller psykologisk behandling. De innsatte tilhører ulike sikkerhetskategorier, fra hvitsnippforbrytere til mafiamedlemmer og sedelighetsforbrytere.


== Eksterne lenker ==
(en) Offisielt nettsted
Pål Martin Sand

Pål Martin Sand (født 21. juni 1976) er en norsk advokat og politiker (Ap). Sand var statssekretær for justis- og beredskapsminister Grete Faremo i Jens Stoltenbergs andre regjering fra 2. mai 2013 til regjeringsskiftet etter Stortingsvalget i 2013.
Sand er cand.jur. fra Universitetet i Oslo og Master of Laws fra King’s College London i 2004. Han har jobbet som dommerfullmektig i Hedmarken tingrett. Sand er fra 2016 advokat og partner i Advokatfirmaet DSA.
Han har tidligere vært personlig rådgiver for Aps partisekretær fra 2009 til 2012, politisk rådgiver for Aps justisfraksjon på Stortinget fra 2007 til 2009 og personlig rådgiver for partiets parlamentariske nestleder fra 2006 til 2007. Han har også vært medlem av Oslo bystyre samt fylkessekretær i Arbeidernes ungdomsfylking.


== Referanser ==


== Eksterne lenker ==
(no) Pål Martin Sand hos Norsk senter for forskningsdata
Sur (Oman)

Sur (arabisk: صور) er hovedbyen i guvernementet Sør-Ash Sharqiyah i det nordøstlige Oman, ved kysten av Omanbukta. Byen ligger 150 km sørøst for hovedstaden Muskat og har historisk sett vært kjent som en viktig destinasjon for sjøfarere. I dag spiller sjøfart fortsatt en viktig rolle for livet i byen. Ved folketellingen i 2003 hadde Sur 66 785 innbyggere.


== Historie ==
Allerede på 500-tallet var Sur et etablert senter for handel med Øst-Afrika. På 1500-tallet var det portugiserne som hadde kontroll over byen, men den omanske imamen Nasir ibn Murshid klarte å frigjøre byen fra portugisisk styre. Byen hadde deretter en økonomisk fremgang, blant gjennom handel med India og Øst-Afrika. Dette fortsatte frem til midten av 1800-tallet, da britene innførte forbud mot slavehandel. Byen ble ytterligere svekket av åpningen av Suezkanalen, som medførte at byens handel med India opphørte. 


== Skipsbygging ==
Sur er en av de mer kjente byene i Persiabukta når det gjelder bygging av trebåter og treskip. Byens historiske beliggenhet gir den en mulighet til å overvåke Omanbukta og Det indiske hav. Mange skip har blitt bygget i denne byen, slik som sambuk og ghanjah. De seilte tidligere så langt som til Kina, India, Zanzibar, Irak og mange andre land. Disse fartøyene ble også brukt til perlefisking. Byen har beholdt sitt rykte som en viktig by for bygging av dhow frem til den dag i dag. 


== Klima ==
Sur har et varmt ørkenklima med veldig lite nedbør og høye temperaturer. Siden det er en kystby blir nattemperaturen aldri veldig lav. Sur har ingen tydelig regnsesong, men mars pleier å være den våteste måneden og september den tørreste. Sur blir fra tid til annen rammet av sykloner. I 2007 herjet syklonen Gonu byen, og i 2010 ble Sur rammet av syklonen Phet.  


== Galleri ==

		
		
		
		


== Referanser ==
Caterina Albert

Caterina Albert (kjent under pseudonymet Victor Català, født 11. september 1869 i l'Escala, Alt Empordà, død 27. januar  1966) var en nykatalansk novelleforfatter som tilhørte ruralismen.
Albert slo igjennom med sine Drames rurals (1902), Det sterkeste av hennes seinere verk er Caires vius (1907), som inneholder en novelle som har blitt oversatt til svensk av K. A. Hagberg, utgitt i Modärna trubadurer (1917).


== Referanser ==


== Kilder ==
Svensk uppslagsbok. Lund 1929


== Eksterne lenker ==
(en) Víctor Català – kategori av bilder, video eller lyd på Commons 
(en) Caterina Albert på Internet Movie Database 
Auca de Víctor Català
Documental sobre l'autora
Vídeo Víctor Català
Solitud de Víctor Català a VersalS; guia de lectura per a batxillerat
Víctor Català a VISAT
Ellen Sejersted Bødtker

Ellen Sejerstedt Bødtker (født 1962) er en norsk soloharpist.


== Utdanning ==
Hun er utdannet ved Norges musikkhøyskole i Oslo 1984–88, ved Universität für Musik und darstellende Kunst Wien 1989–90 og ved Indiana University i  Richmond 1990–92.


== Virke ==
Hun ble kjent gjennom flere TV-sendte konserter med Sølvguttene på Norsk rikskringkasting.  I 1988 bidro hun på panfløytealbumet til Roar Engelberg.  Hennes første soloplate var French Harp utgitt på Naxos i 2001.Hun har vært solist for Oslo Sinfonietta og har ellers spilt med Oslo filharmoniske orkester og andre nasjonale og internasjonale orkestre og artister.Med  Sølvguttene utkom i 2012 verket PACEM med musikk av Bjørn Kruse og tekster av Lars Saabye Christensen. Forestillingen Hjerteblod om Edvard Munch kom i 2013.  I 2015 utga hun et album med sin egenkomponerte musikk til tekster av Jan Erik Vold med tittelen Det er til havet vi skal, som var med Arve Henriksen på trompet og Eirik Raude på perkusjon. Fremførelse som bestillingsverk ved den femtende Skåtøy vise- og poesifestival utenfor Kragerø.


== Egne utgivelser ==
French Harp, Naxos 2001
Villveng, 2003.  Egne komposisjoner.  Med Lars Lillo-Stenberg og Arve Henriksen på trompet
SONaR, 2L, 2009. Musikk  av komponisten Magnar Åm med Berit Norbakken Solset på sang
Det er til havet vi skal. Egne komposisjoner med tekster av Jan Erik Vold og trompetspill av Arve Henriksen.
Sommeren der ute, Losen Records, 2015.  Egne komposisjoner  med Jan Erik Vold, Arve Henriksen og Eirik Raude


== Se også ==
Sejersted
Bødtker


== Referanser ==


== Eksterne lenker ==
harpe.no, kommersiell artistside for harpisten Ellen Bødtker
hjerteblod.no, kommersiell artistside om oppsetningen «Hjerteblod»
Liste over utøvere i Giro d’Italia 2013

Liste over utøvere i Giro d'Italia 2013 


== Noter ==


== Referanser ==


== Eksterne lenker ==
Startlist for Giro d'Italia 2013, procyclingstats
Roland Vila

Roland Vila (født 6. mai 1949, død 15. mai 1998) var en katalansk/fransk forfatter som arbeidet i Sverige.
Hans første bok Vi skiter i Godot som han skrev sammen med Pierre Guillet de Monthoux ble utgitt i 1981. Bokens tittel refererer til det kjente teaterstykket Mens vi venter på Godot skrevet av Samuel Beckett. Roland skrev politiske og selvbiografiske bøker. 
Hans andre bok Gugus band er en selvbiografi som handler om hans tid som gutt på en internatskole i Frankrike.
Roland hadde en stor interesse for språk, noe som merkes i bøkene hans der han eksperimenterer kontinuerlig med det svenske språket. Det finnes også flere katalanske, franske og spanske fraser i hans bøker.
Hans tredje bok, Anarki till vardags er en politisk bok som har blitt benyttet i undervisningsammenheng i svenske skoler.
Vila var kjent for sine energiske og inspirerende opplesninger av egna tekster og opptrådte for store publikum, blant annet på Hultsfredsfestivalen. Boken Roll handler om raske møter med kjente og ukjente mennesker under livet som turnerende poesioppleser i Sverige.
Vila er ikke oversatt til norsk.


== Bibliografi ==
Vi skiter i Godot (1981),  skrevet sammen med Pierre Guillet de Monthoux.
Gugus band (1986)
Anarki till vardags (1983), skrevet sammen med Thomas Hallon Hallberg
Roll (1992)


== Eksterne lenker ==
Roland Vila hos libris
HAT-P-11b

HAT-P-11b, også kalt Kepler-3b, er en eksoplanet som roterer rundt stjernen HAT-P-11 122 lysår unna i stjernebildet Svanen. Planeten ble oppdaget 2. januar 2009 og er en hot Neptun.


== Referanser ==
Gliese 436 b

Gliese 436 b er en eksoplanet som roterer rundt den røde dvergen Gliese 436 33,1 lysår unna i stjernebildet Løven. Planeten ble oppdaget i august 2004 og er en hot Neptun.


== Referanser ==
My Arae c

My Arae c, også kjent som HD 160691 c, er en eksoplanet som roterer rundt stjernen My Arae 50,6 lysår unna i stjernebildet Alteret. Planeten ble oppdaget 25. august 2004 og var den første hot Neptun som ble oppdaget. Den ble opprinnelig oppgitt å ha en masse 14 ganger jordens, men ble senere konstatert å ha en masse på 10.5 jordmasser. Rotasjonsperioden rundt stjernen My Arae er 9,6 dager.


== Referanser ==
Bel Powley

Isobel «Bel» Dorothy Powley (født 7. mars 1992 i London) er en britisk skuespiller best kjent for å ha spilt Daisy Millar i CBBC TV-serien M.I.High. Hun er datter av den britiske skuespilleren Mark Powley. 


== Karriere ==
I perioden mellom 2007 og 2008 var Powley en av hovedpersonene i M.I.High, hun hadde hovedrollen i 26 episoder sammen med Rachel Petladwala og Moustafa Chousein-Oglou. I tillegg til M.I.High har Bel Powley også dukket opp en rekke andre produksjoner som Murderland (3 episoder i 2009), Little Dorrit (1 episode i 2008), The Bill (1 episode i 2008) og The Whistleblowers (1 episode i 2007).


== Eksterne lenker ==
(en) Bel Powley på Internet Movie Database 
(da) Bel Powley på Filmdatabasen 
(fr) Bel Powley på Allociné 
(en) Bel Powley hos The Movie Database 
(en) Bel Powley hos Internet Broadway Database
Anarki till vardags

Anarki till vardags: en bild av alternativrörelsen - en spådom om et alternativt samfunn. Politisk pamflett av Roland Vila og Thomas Hallon Hallbert utgitt av Maximilian Förlag 1983. Forfatterene er anarkister og beskriver i korte rapsodiske kapitler sin optimistiske framtidstro på alternativbevegelsen og anarkismen.
Boken er rikt illustrert av Thomas Hallon Hallbert og Aldo Morot.
Boken er ikke utgitt på norsk.


== Utgaver ==
1983 - ISBN 91-7796-000-9
1990 - ISBN 91-7742-081-0 Bakhåll, oppdatert, større opplag


== Eksterne lenker ==
Anarki till vardags hos libris
Quim Monzó

Quim Monzó (født 24. mars 1952 i Barcelona i Catalonia) er en spansk forfatter og journalist. Han skriver på katalansk, men har også utgitt artikler på spansk.


== Biografi ==
På begynnelsen av 70-tallet skrev Monzó reportasjer om Vietnam, Kambodsja, Nord-Irland og landene i det østlige Afrika for aviser i Barcelona. Han har seinere skrevet artikler om Praha og București under kommunismens fall, om presidentvalgene i USA, om Israel under den andre intifadaen...  Avisartiklene og fortellingene hans er fulle av ironi. En av hans artikkelsamlinger Catorze ciutats comptant-hi Brooklyn (Fjorten steder, inklusive Brooklyn), er bemerkelsesverdig for sin beskrivelse av New York i dagene etter 11. september. I  2007 fikk Monzó i oppdrag å holde åpningstalen på bokmessen i Frankfurt am Main (Tyskland), dit den katalanske kulturen hadde blitt invitert. Han skriver en mye lest spalte i den spanske avisen La Vanguardia.
I hans bok El millor dels mons (Den beste av verdener) inngår en tilspisset fortelling om en forfatters sykelige jakten etter å få Nobelprisen i litteratur.


== Litterære verk ==
Den første roman til Monzó utkom i 1976. I begynnelsen av 80-tallet bodde han i New York med et stipend for å studere moderne nordamerikansk litteratur. Han har ofte medvirket i radio og iblant på TV. Han skrev sammen med Cuca Canals dialogene i filmen Jamón jamón av regissøren Bigas Luna. Han har skrevet et teaterstykke: El tango de Don Joan (Don Juans tango) med Jérôme Savary.
Quim Monzó har publisert romaner, novellesamlinger og artikkelsamlinger. Hans bøker er oversatt til mer enn 20 språk. Han har mottatt flere pris: Prudenci Bertrana Pris for romaner, El Temps Pris for romaner, Barcelona Stads Pris for romaner, Lletra d'Or Pris, Maria Àngels Anglada Pris, Katalanske nasjonale litteraturprisen og, fire ganger, Serra d'Or Kritikerprisen. 


== Bøker som er oversatt til skandinaviske språk ==


=== På norsk ===
2002 Guadalajara. Oslo: Solum Forlag. Oversettelse av Cillie Motzfeldt Tirach. ISBN 82-560-1369-9


=== På svensk ===
1990 Huset med reservoarpennan (original: L'illa de Maians)Stockholm: Alfabeta Bokförlag. Oversettelse av Kerstin Cardelús. ISBN 91-7712-247-X

1992 Den magnifika tragedin (Tragediens omfattning, original: La magnitud de la tragèdia)Stockholm: Alfabeta Bokförlag. Oversettelse av Miguel Ibáñes. ISBN 91-7712-314-X

2014 Tusen dårar (original: Mil cretins)Stockholm: Sadura Förlag. Oversettelse av Maria Cederroth. ISBN 9789187641091


== Bøker på katalansk ==


== Referanser ==


== Eksterne lenker ==
(en) Offisielt nettsted 
(en) Quim Monzó – kategori av bilder, video eller lyd på Commons 
(en) Quim Monzó på Internet Movie Database 
(en) Quim Monzó hos The Movie Database 
Quim Monzó på Twitter 
Quim Monzó hos libris
Verk biografi, University of Wales, Aberystwyth
Open Letter Publishing House
Peter Owen Publishers
Monzó La Vanguardia Archiv
Sida tillägnad boken Monzó. Com triomfar a la vida Arkivert 1. februar 2010 hos Wayback Machine.
Aleksejs Saramotins

Aleksejs Saramotins (født 8. april 1982) er en latvisk syklist.


== Meritter ==


== Referanser ==


== Eksterne lenker ==
(en) Aleksejs Saramotins – kategori av bilder, video eller lyd på Commons 
(en) Aleksejs Saramotins – Olympics.com 
(en) Aleksejs Saramotins – Olympic.org 
(en) Aleksejs Saramotins – Olympedia 
(en) Aleksejs Saramotins – Sports-Reference (OL-resultater – arkivert) 
(lv) Aleksejs Saramotins – Latvias olympiske komité 
(en) Aleksejs Saramotins – ProCyclingStats 
(en) Aleksejs Saramotins – Cycling Archives 
(en) Aleksejs Saramotins – Cycling Quotient 
(en) Aleksejs Saramotins – CycleBase 
(en) Aleksejs Saramotins – TheSports.org
Sirikjerke

Sirikjerke (også skrevet Sirikjerka) er et fjell i Øvre Eiker kommune i Viken. Det har en høyde på 635 meter over havet og er det høyeste punktet i området mellom Drammensdalen i nord og Eikeren i sørvest. Området kalles Mjøndalsskauen eller Vestskauen.
Det er ikke spesielt langt til nærmeste høyere topp som er Knivfjellet ved Skotselv i nord, men Sirikjerkes sadelpunkt er likevel langt mot sør, mellom Hillestadvannet og Holmsvannet i Holmestrand kommune. Dette på grunn av dreneringen nordover i Eikervassdraget.
Toppen kan nås via merkede ruter både sommer og vinter.
Det holdes av og til gudstjenester på toppen, med alter på den karakteristiske steinen der.Sirikjerkes høyde er 635 moh, og Øvre Eikers høyeste punkt er Myrehogget på 707 moh.


== Fotnoter ==


== Referanser ==


== Eksterne lenker ==
Utsikten fra Sirikjerke på PeakVisor.com
Joan Maragall

Joan Maragall i Gorina (katalansk uttale:ʒuˈam məɾəˈɣaʎ) (født 10. oktober 1860 i Barcelona, død 20. desember 1911 samme sted) var en spansk, katalansk lyriker, journalist og oversetter; og det fremste medlemmet av modernisme-bevegelsen innen litteraturen. Manuskriptene hans er bevart i Joan Maragall-arkivet i Barcelona.


== Liv ==
Maragalls overklassefamilie hadde sitt virke innenfor den blomstrende tekstilindustrien i Barcelona, og etter å ha fullført skolen, påtok Joan Maragall seg farens jobb. Men siden han aldri hadde likt familiens virksomhet, besluttet han å studere juss ved universitet, men han fullførte aldri studiene. Han giftet seg med Clara Noble, som han fikk 13 barn sammen med. I 1904 vant han alle tre prisene som ble utdelt av Jocs Florals i Barcelona, og ble utropt til Mestre en Gai Saber. Hans private hjem i Sant Gervasi ble kjøpt av Biblioteca de Catalunya og er mulig å besøke.
Barnebarnet hans, Pasqual Maragall, skulle seinere bli borgermester av Barcelona og etter hvert Catalonias president.


== Verk ==
Maragalls poesi var basert på livet og naturen. Han var sterkt influert av tyske forfattere som Nietzsche, Novalis og Goethe, som han alle sammen oversatte til katalansk. Hans poesi gikk gjennom perioder med dekadentisme og vitalisme. Han er mest kjent for sin 'teorien om det levende ord', eller teoria de la paraula viva, som forfektet Nietzschean vitalisme og spontanitet eller til og med ufullkommen skriving over kald og gjennomtenkt poesi.
I tillegg til å skrive dikt, kultiverte han journalismen i de viktigste avantgardemagasinene på den tiden: L'Avenç, Catalònia og Luz, hvor han ble en hovedfigur for katalansk modernisme.


== Dikt ==
Poesies (1895)
Visions i Cants (1900)
Les Disperses (1904)
Enllà (1906)
Seqüències (1911)
med diktet La fageda d'en Jordà


== Digitaliserte verk ==
Digitaliserte verk finnes i portalen El món de Joan Maragall: Col·lecció visual de la vida i l'obra de l'autor eller direkte fra Memòria Digital de Catalunya


== Se også ==
Modernisme
Katalansk litteratur
Joan Maragall arkiv


== Referanser ==


== Eksterne lenker ==
Maragall arkiv i Katalonias nasjonalbibliotek
[http://www.bnc.cat/digital/jmaragall/ Digitaliserte verk av Joan Maragall i Katalonias nasjonalbibliotek
Year Joan Maragall 2010-2011
Joan Maragall in LletrA, Catalan Literature Online (Open University of Catalonia) (engelsk) (spansk) (ca)
Biografi og verk av Maragall (spansk)
Vídeo Joan Maragall (katalansk)
Joan Maragall vist per Jordi Maragall i Noble (spansk)
Vågsbygdporten

Vågsbygdporten er en tunnel i Kristiansand. Tunnelens lengde er 1,3 km og går fra Kolsdalen i øst til Fiksådalen i vest. Den er en del av fylkesvei 456 og har to løp, med to felt i hver retning. E39 vestgående har en egen avkjøring i tunnelen som munner ut i Hannevikdalen. Vågsbygdporten erstatter den køutsatte strekningen over Blørstad. Tunnelen har en avkjøringsrampe fra vestgående løp til Hannevika og et påkjøringsfelt til østgående løp.
Vestgående løp og avkjøringen til Hannevikdalen åpnet allerede 13. april 2013, slik at anleggsarbeidet kunne forsette. Østgående løp åpnet på nyåret 2014, mens hele anlegget åpnet offisielt 26. juni 2014. Samtidig ble da den eldre Hanneviktunnelen «lagt om» slik at den nå fikk to felt retning østover kun for E39, tidligere hadde denne hatt både E39 og fylkesvei 456 retning vestover.


== Eksterne lenker ==
Vegvesen.no: Fv. 456 ny Vågsbygdvei Arkivert 26. januar 2013 hos Wayback Machine.
Hupfeld AG

Ludwig Hupfeld AG var et firma som ble etablert i 1892 av Ludwig Hupfeld (26. nov 1864 – 8. okt 1949), tysk musikkinstrumentmaker og industrimann fra Maberzell (i dag Fulda i Hessen), Tyskland. Firmaet stod sentralt i produksjon av mekaniske musikkinstrumenter og pianoruller i første halvdel av 1900-tallet. 
Etter studier i Köln overtok Hupfeld i 1892 musikkhandelsfirmaet J. M. Grob & Co i bydelen Eutritzsch i Leipzig . Det var opprinnelig en musikkbutikk og produsent av mekaniske instrumenter. Firmaet endret navn til Hupfeld Musikinstrumentenwerke og i 1904 til Ludwig Hupfeld AG. I 1911 flyttet Hupfeld AG til en ny stor fabrikk i Böhlitz-Ehrenberg, Leipzig.  Over tid ekspanderte firmaet med filialer i en rekke land og med salg utenfor Europa til blant annet Indonesia og Egypt. 
På 1892-tallet handlet Hupfeld med platespilledåser og andre mekaniske instrumenter. I 1901–1902 ble instrumentet Phonola presentert. Det var en pneumatisk drevet, automatisk mekanikk, enten montert inn i et piano, eller et kabinett med mekaniske fingrer, en pianospiller, som ble plassert foran et piano eller en flygel. Musikken var programmert ved å lage hull i papirruller som ble avlest inne i mekanikken og overført til pianoets hammere. Ved å trø på to pedaler ble pneumatikken og rullene drevet fremover. Grøndahl Flygel- og Pianolager annonserte instrumentet i norske aviser i tidlig på 1900-tallet. Noe senere ble Phonolist lansert, en elektrisk variant av Phonola, og deretter modellene DEA og Triphonola med kvaliteter for dynamisk gjengivelse av musikken. Hupfeld samarbeidet både med pianomakerne Rönisch og Blüthner. 
Til Hupfelds studio i Leipzig kom fremstående pianister og komponister for «spille inn» sin musikk; egentlig ved å fremføre musikken et spesiallaget piano som registrerte toner og dynamikk, oftest med hjelp av assistenter som parallelt noterte dynamikk, tempoendringer etc. Det ble også brukt fonograf- eller grammofonopptak for å kunne redigere master-rullene i ettertid. Edvard Grieg var der i 1906, og det finnes fremdeles noen opptak av ham. 
I Europa ble «phonola» tildlig på 1900-tallet et begrep som omfattet alle selvspillende pianoer. I USA dekker «pianola» fortsatt den samme.


== Fotnoter ==


== Litteratur ==
Eszter Fontana (red.): ”Namhafte Pianisten im Aufnahmesalon Hupfeld”. Halle. 2001. ISBN 3-932863-34-8 oder ISBN 3-9804574-4-3
Frank W. Holland: «Player piano» i “The New Grove Dictionary of Musical Instruments”, bind III 1984
Peter Andreas Kjeldsberg. “Piano i Norge – et unnværlig instrument” Trondheim. 1986.
Mats Krouthén & Leif Jonsson. Självspelande pianon på Ringve museum. Fra ”Mangfold og vidsyn” Trondheim : Tapir forlag. 2011.
Holmsvannet

Holmsvannet eller Revovannet er en innsjø som ligger på grensa mellom Holmestrand og Tønsberg kommuner i Vestfold og Telemark fylke. Den nordlige delen av vannet ligger ved gården Holm i Holmestrand, og her brukes navnet Holmsvannet. Den sørlige delen ligger ved gården Revo (eller Revå) i Tønsberg, og vannet kalles da Revovannet her.
Innsjøen har tilsig fra Korssjøen i vest og noen små bekker. Utløpet er på østsiden, der Storelva renner et lite stykke mot nord, før den svinger sørover og renner videre til Aulielva. Det første stykket danner elva kommunegrense mellom Holmestrand og Tønsberg. 
På vestsiden stuper terrenget bratt ned i innsjøen, mens det på østsiden er flatere og en del jordbruk. Vannet har høyt innhold av næringssalter og en svært høy biologisk produksjon. Fiskebestandene domineres av karpefisker og gjedde.
Innsjøen er betegnet som en svært viktig lokalitet av typen rik kulturlandskapssjø, med forekomster av flere rødlistede ferskvannsorganismer. Men det er også påvist at arter er forsvunnet fra området. Konkret er den sjeldne og tidligere påviste orkidéen myrflangre blitt borte herfra.


== Referanser ==


== Eksterne lenker ==
Om kulturmiljøet Holmsvannet Revåvannet på nettsidene til Vestfold fylkeskommune
The Gatekeepers (film)

The Gatekeepers (hebraisk: שומרי הסף) er en dokumentarfilm fra 2012 av produsenten Dror Moreh som forteller historien om den israelske etterretningsorganisasjonen Shin Bet fra perspektivet til seks av de tidligere lederne for organisasjonen.
Filmen kombinerer dyptgående intervjuer med arkivopptak og dataanimasjon for å gjenskape rollen organisasjonen har spilt i Israel, fra seksdagerskrigen til nåtiden. Filmen ble nominert til Best Documentary Feature ved utdelingen av Oscar-statuetten ved Den 85. Oscar-utdelingen (the 85th Academy Awards).


== Eksterne lenker ==
(en) Offisielt nettsted 
(en) The Gatekeepers på Internet Movie Database 
(da) The Gatekeepers i Danmark Nationale Filminstitut 
(fr) The Gatekeepers på Allociné 
(nl) The Gatekeepers på MovieMeter 
(en) The Gatekeepers på AllMovie 
(en) The Gatekeepers på Rotten Tomatoes 
(en) The Gatekeepers på Metacritic
Nomelandtunnelen

Nomelandtunnelen er en tunnel på fylkesvei 3784 mellom Vennesla og Iveland i Agder. Tunnelen er 207 meter lang og var tidligere en tunnel på Setesdalsbanen. Tunnelen er så smal at to biler ikke kan passere hverandre.


== Referanser ==